Spotify laajentaa videoihin, mutta ei vielä Suomessa | Spotify | HS
Spotify laajentaa videoihin, mutta ei vielä Suomessa
Spotify Slush -tapahtumassa Helsingissä.
Musiikin suoratoistopalvelu Spotify aikoo laajentaa toimintaansa myös videoiden jakeluun. Ruotsalaisyhtiön mukaan videojakelu on tarkoitus aloittaa ensi viikolla Androidin ja Applen mobiililaitteissa, kertoo uutistoimisto AFP.Ainakin aluksi videoita on tarkoitus jakaa Britannian, Saksan, Ruotsin sekä Yhdysvaltojen markkinoilla. Spotifyn listoilla on sisältöä ainakin amerikkalaisilta televisioyhtiöiltä, BBC:ltä, urheilukanava ESPN:ltä, dokumenttituotantoyhtiö Vicelta sekä komediakanava Adult Swimiltä.Spotifylla on 75 miljoonaa asiakasta, joista 20 miljoonaa maksaa palvelusta. Esimerkiksi Suomessa noin kymmenen euron kuukausimaksulla musiikkia voi palvelun kautta kuunnella rajoituksetta.